CELEX: 32021R2082
Language: da
Date: 2021-11-26 00:00:00
Title: Kommissionens gennemførelsesforordning (EU) 2021/2082 af 26. november 2021 om gennemførelsesbestemmelser til Europa-Parlamentets og Rådets forordning (EU) nr. 376/2014 for så vidt angår den fælles europæiske risikoklassificeringsordning (EØS-relevant tekst)

29.11.2021   
               
               
                  DA
               
               
                  Den Europæiske Unions Tidende
               
               
                  L 426/32
               
            
         KOMMISSIONENS GENNEMFØRELSESFORORDNING (EU) 2021/2082
         af 26. november 2021
         om gennemførelsesbestemmelser til Europa-Parlamentets og Rådets forordning (EU) nr. 376/2014 for så vidt angår den fælles europæiske risikoklassificeringsordning
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 376/2014 af 3. april 2014 om indberetning og analyse af samt opfølgning på begivenheder inden for civil luftfart, ændring af Europa-Parlamentets og Rådets forordning (EU) nr. 996/2010 og ophævelse af Europa-Parlamentets og Rådets direktiv 2003/42/EF, Kommissionens forordning (EF) nr. 1321/2007 og Kommissionens forordning (EF) nr. 1330/2007 (1), særlig artikel 7, stk. 7, og
         ud fra følgende betragtninger:
         
                     (1)
                  
                  
                     I henhold til forordning (EU) nr. 376/2014 skal medlemsstaterne og Den Europæiske Unions Luftfartssikkerhedsagentur (»agenturet«) hver især indføre en ordning til uafhængigt at indsamle, vurdere, behandle, analysere og opbevare oplysninger om sikkerhedsbegivenheder inden for luftfarten. Medlemsstaternes kompetente myndigheder skal udarbejde indberetninger på grundlag af oplysninger om begivenheder og opbevare dem i en national database. Agenturet er ligeledes forpligtet til at udarbejde indberetninger på grundlag af oplysninger om begivenheder og opbevare dem i en database.
                  
               
                     (2)
                  
                  
                     I overensstemmelse med artikel 9, stk. 1, i forordning (EU) nr. 376/2014 deltager medlemsstaterne og agenturet i en gensidig udveksling af oplysninger ved at stille alle oplysninger relateret til sikkerhed opbevaret i deres respektive indberetningsdatabaser til rådighed gennem den europæiske centrale database (»ECR«).
                  
               
                     (3)
                  
                  
                     I medfør af forordning (EU) nr. 376/2014 skal indberetninger indeholde en sikkerhedsrisikoklassificering, som revideres af medlemsstatens kompetente myndighed eller agenturet, og som overføres til ECR. For at sikre at de indberetninger, der opbevares i ECR, alle er klassificeret på ensartet vis, bør medlemsstaternes kompetente myndigheder og agenturet sikre, at klassificeringen i disse indberetninger er fastlagt i overensstemmelse med den fælles europæiske risikoklassificeringsordning (»ERCS«) som fastsat i Kommissionens delegerede forordning (EU) 2020/2034 (2).
                  
               
                     (4)
                  
                  
                     Med henblik på at sikre at agenturet og medlemsstaterne gennemfører ERCS på en ensartet og konsekvent måde, er det nu nødvendigt at fastlægge bestemmelser herfor.
                  
               
                     (5)
                  
                  
                     Når indberetningerne indeholder en risikoklassificering, der er fastlagt ved anvendelse af andre metoder end ERCS, bør medlemsstaternes kompetente myndigheder eller agenturet klassificere risikoen i den berørte indberetning i overensstemmelse med ERCS, jf. delegeret forordning (EU) 2020/2034.
                  
               
                     (6)
                  
                  
                     Hvis medlemsstaternes kompetente myndigheder eller agenturet beslutter at anvende en omregningsprocedure til at omregne de risikoklassificeringer, der er omhandlet i betragtning 5, til en ERCS-klassificering, og hvis der i så fald er tale om 4x4 ARMS-ERC-metoden eller RAT »ATM generelt«-metoden, bør medlemsstaternes kompetente myndigheder eller agenturet anvende proceduren for direkte omregning som fastsat i denne forordning.
                  
               
                     (7)
                  
                  
                     Hvis proceduren for direkte omregning i bilaget ikke finder anvendelse, bør medlemsstaternes kompetente myndigheder og agenturet have lov til at anvende en anden omregningsprocedure, så længe der med en sådan opnås en klassificering, der er ækvivalent med ERCS.
                  
               
                     (8)
                  
                  
                     Løbende overvågning og forbedring af ERCS er nødvendig for at sikre, at ordningen fungerer effektivt. Der bør fastsættes nærmere regler for en sådan overvågning og forbedring, og agenturet bør bistå Kommissionen med denne revision og overvågning. Med dette for øje bør medlemsstaterne regelmæssigt inden for fastsatte frister aflægge rapport til agenturet og Kommissionen om anvendelsen af ERCS og vurderingen heraf.
                  
               
                     (9)
                  
                  
                     Medlemsstaternes kompetente myndigheder og agenturet skal forberede sig på anvendelsen af ERCS, navnlig ved at tilpasse deres interne procedurer og muligvis tilføre flere ressourcer. I henhold til artikel 24, stk. 3, i forordning (EU) nr. 376/2014 anvendes artikel 7, stk. 2, i samme forordning, hvori det fastsættes, at medlemsstaterne og agenturet skal anvende ERCS, når de delegerede retsakter og gennemførelsesretsakter til præcisering og udarbejdelse af ERCS træder i kraft. Delegeret forordning (EU) 2020/2034, der definerer ERCS, trådte allerede i kraft den 31. december 2020. Det er derfor ikke muligt at udskyde anvendelsen af forpligtelsen til at anvende ERCS til efter ikrafttrædelsen af denne forordning. Desuden er det med henblik på agenturets årlige sikkerhedsoversigt, der offentliggøres i overensstemmelse med artikel 72, stk. 7, i Europa-Parlamentets og Rådets forordning (EU) 2018/1139 (3), afgørende, at indberetninger, der uploades i ECR inden for en periode på et år, har fået tildelt en score efter en ensartet metode. Forpligtelsen til at klassificere indberetninger i overensstemmelse med ERCS bør træde i kraft på datoen for ikrafttrædelsen af denne forordning. Denne forordning bør derfor træde i kraft den 1. januar 2023.
                  
               
                     (10)
                  
                  
                     Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 127 i forordning (EU) 2018/1139 —
                  
               VEDTAGET DENNE FORORDNING:
         
            Artikel 1
            Genstand
            Ved denne forordning fastsættes gennemførelsesbestemmelser for den fælles europæiske risikoklassificeringsordning (»ERCS«) som fastsat i delegeret forordning (EU) 2020/2034.
         
         
            Artikel 2
            Definitioner
            I denne forordning finder definitionerne i artikel 2 i delegeret forordning (EU) 2020/2034 anvendelse.
            Endvidere forstås ved:
            
                        1)
                     
                     
                        »ARMS-ERC-metode«: den metode, der er udviklet af branchearbejdsgruppen ved navn Airline Risk Management Solutions (ARMS — luftfartsselskabsrisikostyringsløsninger) til vurdering af operationelle risici
                     
                  
                        2)
                     
                     
                        »ATM«: lufttrafikstyring som defineret i artikel 2, nr. 10), i Europa-Parlamentets og Rådets forordning (EF) nr. 549/2004 (4)
                        
                     
                  
                        3)
                     
                     
                        »score for alvorsgrad for ATM airborne«: den del af RAT-metoden, der vurderer begivenhedens luftoperationspræstation
                     
                  
                        4)
                     
                     
                        »score for alvorsgrad af ATM ground«: den del af RAT-metoden, der vurderer ATM-systemets systempræstation (procedurernes, udstyrets og den menneskelige)
                     
                  
                        5)
                     
                     
                        »score for alvorsgrad af ATM generelt«: score for alvorsgrad af ATM ground og ATM airborne kombineret i én score
                     
                  
                        6)
                     
                     
                        »RAT-metode« (Risk Analysis Tool): den risikoanalyseværktøjsmetode, der er udviklet af Eurocontrol, og som anvendes til at klassificere sikkerhedsrelaterede begivenheder på ATM-området
                     
                  
                        7)
                     
                     
                        »Eurocontrol«: Den Europæiske Organisation for Luftfartens Sikkerhed, som blev oprettet i henhold til den internationale konvention af 13. december 1960 vedrørende samarbejde om luftfartens sikkerhed (5).
                     
                  
         
            Artikel 3
            Revision, ændring og godkendelse af sikkerhedsrisikoklassificeringer
            
               1.   Medlemsstatens kompetente myndighed eller agenturet reviderer, ændrer om nødvendigt og godkender sikkerhedsrisikoklassificeringer indeholdt i indberetningen om den pågældende begivenhed i overensstemmelse med ERCS som fastsat i delegeret forordning (EU) 2020/2034.
            
            
               2.   Med forbehold af stk. 1 anvender medlemsstaternes kompetente myndigheder eller agenturet proceduren for direkte omregning, der er fastsat i bilaget, når de omregner sikkerhedsrisikoklassificeringer, der er fastlagt ved anvendelse af 4x4 ARMS-ERC-metoden eller RAT »ATM generelt«-metoden. Hvad angår sikkerhedsrisikoklassificeringer, der er fastlagt ved anvendelse af andre metoder, kan medlemsstaternes kompetente myndigheder eller agenturet anvende proceduren for manuel omregning, som fastsat i bilagets punkt 2, eller en anden procedure, hvis dette anses for hensigtsmæssigt, så længe der med en sådan opnås en klassificering, der er ækvivalent med ERCS.
            
         
         
            Artikel 4
            Overvågning og forbedring af ERCS
            
               1.   Den 31. marts 2026 og hvert femte år derefter forelægger hver medlemsstat Kommissionen og agenturet en rapport om anvendelsen af ERCS.
            
            
               2.   Agenturet reviderer de oplysninger, det modtager fra medlemsstaterne i overensstemmelse med stk. 1 i denne artikel, samt andre oplysninger, som agenturet måtte modtage vedrørende gennemførelsen af ERCS. Agenturet kan ved revisionen trække på ekspertisen i det netværk af luftfartssikkerhedsanalytikere (»NoA«), der er omhandlet i artikel 14, stk. 2, i forordning (EU) nr. 376/2014, og relevante ekspertgrupper, der måtte være oprettet af agenturet.
            
         
         
            Artikel 5
            Overvågning af kompatibilitet med andre risikoklassificeringsordninger
            
               1.   De omregningsprocedurer, der er fastsat i bilaget, revideres regelmæssigt af agenturet for at sikre, at den fortsat er relevant. Revisionen kan trække på ekspertisen i NoA og relevante ekspertgrupper, der måtte være oprettet af agenturet.
            
            
               2.   Medlemsstaterne underretter i givet fald Kommissionen og agenturet om den manuelle omregningsprocedure som fastsat i bilagets punkt 2 eller andre procedurer, jf. artikel 3, stk. 2, i denne forordning.
            
         
         
            Artikel 6
            Ikrafttræden
            Denne forordning træder i kraft den 1. januar 2023.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 26. november 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 122 af 24.4.2014, s. 18.
         
            (2)  Kommissionens delegerede forordning (EU) 2020/2034 af 6. oktober 2020 om supplerende regler til Europa-Parlamentets og Rådets forordning (EU) nr. 376/2014 for så vidt angår den fælles europæiske risikoklassificeringsordning (EUT L 416 af 11.12.2020, s. 1).
         
            (3)  Europa-Parlamentets og Rådets forordning (EU) 2018/1139 af 4. juli 2018 om fælles regler for civil luftfart og oprettelse af Den Europæiske Unions Luftfartssikkerhedsagentur og om ændring af forordning (EF) nr. 2111/2005, (EF) nr. 1008/2008, (EU) nr. 996/2010, (EU) nr. 376/2014 og direktiv 2014/30/EU og 2014/53/EU og om ophævelse af (EF) nr. 552/2004 og (EF) nr. 216/2008 og Rådets forordning (EØF) nr. 3922/91 (EUT L 212 af 22.8.2018, s. 1).
         
            (4)  Europa-Parlamentets og Rådets forordning (EF) nr. 549/2004 af 10. marts 2004 om rammerne for oprettelse af et fælles europæisk luftrum (rammeforordningen) (EUT L 96 af 31.3.2004, s. 1).
         
            (5)  Konventionen er ændret ved protokollen af 12. februar 1981 og revideret ved protokollen af 27. juni 1997.
      
      
         
            BILAG
            
               Procedurer for omregning fra scores i risikoanalyseværktøjet (RAT) og luftfartsrisikostyringsløsninger — risikoklassificering af begivenheder (ARMS-ERC) til scores under den europæiske risikoklassificeringsordning (ERCS)
            
            I dette bilag fastlægges procedurer for omregning fra scores i RAT og ARMS-ERC til scores i ERCS (1), jf. trin 2 i bilaget til delegerer forordning (EU) 2020/2034.
            Nedenstående omregningsprocedurer leverer enten en direkte eller en manuel omregning for at opnå ERCS-klassificering, der er ækvivalent med scores i RAT og/eller ARMS-ERC i overensstemmelse med artikel 3 i denne forordning.
            1.   DIREKTE OMREGNING
            
            Den obligatoriske omregningsprocedure består af følgende to workflows:
            
                        —
                     
                     
                        workflow 1 — leverer en direkte omregning for at opnå ERCS-scoren for alvorsgrad
                     
                  
                        —
                     
                     
                        workflow 2 — leverer direkte omregning for at opnå ERCS-scoren for sandsynlighed.
                     
                  Figur 1 giver et overblik over procedurerne. Udgangspunktet for hele processen er boksen »Indberetning af begivenheder indgivet«, og slutproduktet er boksen »Ækvivalent ERCS-score«. De stiplede linjer i figur 1 indikerer, at der kun er påkrævet én kilde for hvert procesresultat.
            
               Figur 1 Omregningsprocedurer
                  
            1.1.   
                  WORKFLOW 1 — ERCS-score for alvorsgrad
               
            
            a.   Oplysninger om »Begivenhedens kategori« og »Vægtgruppe«
            
            
                        —
                     
                     
                        Hvis indberetningen af begivenheden indeholder oplysninger om »Begivenhedens kategori« og »Vægtgruppe«, kan disse omregnes til ERCS-scoren for »Alvorsgraden af et potentielt havari«. Næste trin er litra b) i figur 1.
                     
                  
                        —
                     
                     
                        Hvis indberetningen af begivenheder ikke indeholder oplysninger om enten »Begivenhedens kategori« og/eller »Vægtgruppe«, er direkte omregning ikke mulig. Hvis den manuelle omregning, der er beskrevet i bilagets punkt 2, anvendes, er næste trin litra D) i figur 1 og 5.
                     
                  b.   Omregning af »Begivenhedens kategori« og ERCS-KRA (vigtige risikoområder)
            
            
                        —
                     
                     
                        Hvis den i indberetningen angivne »Begivenhedens kategori« svarer direkte til et af de i punkt 1.2 i bilaget til delegeret forordning (EU) 2020/2034 definerede ERCS-KRA, er næste trin litra c) i figur 1.
                     
                  
                        —
                     
                     
                        Hvis den i indberetningen angivne »Begivenhedens kategori« ikke svarer til et ERCS-KRA, er der ingen direkte omregning. Hvis den manuelle omregning, der er beskrevet i bilagets punkt 2, anvendes, er næste trin litra D) i figur 1 og 5.
                     
                  c.   ERCS-scoren for »Alvorsgraden af et potentielt havari« — direkte omregning
            
            
                        —
                     
                     
                        Hvis indberetningen indeholder oplysninger om »Begivenhedens kategori« og »Vægtgruppe«, omregnes alvorsgraden direkte til en passende ERCS-score for »Alvorsgraden af et potentielt havari«. Resultatet er litra k), som leverer det første ciffer, der svarer til den alfabetiske værdi, der fremkommer ved beregningen af, hvor alvorlig begivenheden er (score for alvorsgrad angives som et bogstav fra A til X).
                     
                  1.2.   
                  WORKFLOW 2 — ERCS-score for sandsynlighed
               
            
            e.   Indberetning af en begivenhed, der er tildelt en score ved anvendelse af RAT
            
            Hvis indberetningen er tildelt en score ved anvendelse af RAT-metoden (2):
            
                        —
                     
                     
                        Indberetninger, der har en klassificeringsscore for RAT »ATM generelt« alvorsgrad, kan kortlægges direkte til ERCS-kolonnerne i ERCS som forklaret i litra g) i figur 2.
                     
                  
                        —
                     
                     
                        Indberetninger, der kun har en score for alvorsgraden for RAT »ATM ground« (3), skal omregnes manuelt for at få ERCS-scoren for sandsynlighed. Hvis den manuelle omregning, der er beskrevet i bilagets punkt 2, anvendes, er næste trin litra L) i figur 5.
                     
                  
                        —
                     
                     
                        I tilfælde af indberetninger, der er kodet som »ATM-specifik begivenhed«, er det ikke muligt at foretage en omregning fra RAT- til ERCS-score.
                     
                  f.   Score for RAT »ATM generelt« alvorsgrad
            
            
                        —
                     
                     
                        Hvis en indberetning indeholder scoren for RAT »ATM generelt« alvorsgrad, er næste trin litra g) i figur 1.
                     
                  g.   ERCS-kolonnen »Sandsynligheden for, at der sker et havari« omregnet fra RAT »ATM generelt«-værdi (kun relevant for værdierne A, B, C, E)
            
            Hvad angår indberetninger indeholdende en score for RAT »ATM generelt« alvorsgrad (A, B, C, E) anvendes følgende direkte omregning til ERCS-sandsynlighedskategorier:
            
               Figur 2 Omregning af score for RAT ATM generelt alvorsgrad til scoren for ERCS-sandsynlighed
                  
            h.   Indberetninger af begivenheder klassificeret ved anvendelse af ARMS-ERC-metoden
            
            
                        —
                     
                     
                        Hvad angår indberetninger, der er tildelt en score ved anvendelse af ARMS-ERC-metoden, er det næste trin litra i) i figur 1.
                     
                  
                        —
                     
                     
                        Hvad angår indberetninger, der ikke er tildelt en score ved anvendelse af ARMS-ERC-metoden, er det næste trin litra M) i figur 5.
                     
                  i.   Standard 4x4 ARMS-ERC-matrice
            
            Hvis den 4x4 ARMS-ERC-matrice, der er afbildet i figur 3, anvendes til at tildele indberetningen en score, er næste trin litra j) i figur 1.
            
               Figur 3 Standard 4x4 ARMS-ERC-matrice
                  
            j.   ERCS-scoren for »Sandsynligheden for, at der sker et havari« — direkte omregning
            
            Hvis indberetningen indeholder en score for ARMS »Barriereeffektivitet«, anvendes følgende direkte omregning til ERCS-matricen for at fastsætte ERCS-scoren for »Sandsynligheden for, at der sker et havari«.
            
               Figur 4 Omregning af ARMS-ERC til ERCS-sandsynlighedskategorier
                  
            k.   Ækvivalent ERCS-score
            
            ERCS-scoren for »Alvorsgraden af et potentielt havari« og ERCS-scoren for »Sandsynligheden for, at der sker et havari« kombineres i ERCS-matricen med henblik på at generere en ækvivalent ERCS-score som fastsat i trin 2 i bilaget til delegeret forordning (EU) 2020/2034.
            2.   MANUEL OMREGNING
            
            Denne manuelle omregning består af følgende to workflows:
            
                        —
                     
                     
                        workflow 1 — leverer en manuel omregning for at opnå ERCS-scoren for alvorsgrad
                     
                  
                        —
                     
                     
                        workflow 2 — leverer en manuel omregning for at opnå ERCS-scoren for sandsynlighed.
                     
                  
               Figur 5 Manual omregning
                  
            2.1.   
                  WORKFLOW 1
               
            
            D.   ERCS-scoren for »Alvorsgraden af et potentielt havari« — manuel omregning
            
            
                        —
                     
                     
                        Hvis indberetningen af begivenheder ikke indeholder oplysninger om enten »Begivenhedens kategori« og/eller »Vægtgruppe«, anvendes den ERCS-metode, der er defineret i bilaget til delegeret forordning (EU) 2020/2034, manuelt med henblik på at fastslå et »Potentielt havari« eller det »vigtige risikoområde«. Det endelige resultat er litra k), som leverer det første ciffer, der svarer til den alfabetiske værdi, der fremkommer ved beregningen af, hvor alvorlig begivenheden er (score for alvorsgrad angives som et bogstav fra A til X).
                     
                  2.2.   
                  WORKFLOW 2
               
            
            L.   ERCS-kolonnen »Sandsynligheden for, at der sker et havari« — manuel procedure
            
            
                        —
                     
                     
                        Hvad angår indberetninger, der ikke indeholder en score for RAT »ATM generelt« alvorsgrad (A, B, C, E), er der ingen direkte omregning til ERCS-scoren for »Sandsynligheden for, at der sker et havari«.
                     
                  Alvorsgraden for »ATM ground« kan imidlertid levere en delvis omregning ved at kortlægge den »ATM ground«-vurdering af barrierer og den ERCS-vurdering af barrierer, der er defineret i punkt 2.1.3 i bilaget til delegeret forordning (EU) 2020/2034.
            M.   ERCS-scoren for »Sandsynligheden for, at der sker et havari« — manuel omregning
            
            Hvis indberetningen af begivenheden ikke anvender standard 4x4 ARMS-ERC-matricen til at generere en ERCS-score for »Sandsynligheden for, at der sker et havari«, omregnes værdien for ARMS-ERC »Barriereeffektivitet« til ERCS-vurdering af barrierer som fastsat i punkt 2.1.3 i bilaget til delegeret forordning (EU) 2020/2034.
            k.   Ækvivalent ERCS-score
            
            ERCS-scoren for »Alvorsgraden af et potentielt havari« og ERCS-scoren for »Sandsynligheden for, at der sker et havari« kombineres i ERCS-matricen med henblik på at generere en ækvivalent ERCS-score som fastsat i trin 2 i bilaget til delegeret forordning (EU) 2020/2034.
            
               (1)  ERCS-scoren er en tocifret værdi, hvor det første ciffer svarer til den alfabetiske værdi af beregningen af begivenhedens alvorsgrad (score for alvorsgrad angives som et bogstav fra A til X), og det andet ciffer repræsenterer den numeriske værdi af scoren for den pågældende begivenhed (sandsynlighed).
            
               (2)  RAT-metoden klassificerer begivenheder relateret til lufttrafikstyring. RAT-metoden tildeler ikke scores til havarier, eftersom den kun måler, hvor tæt en begivenhed er på at udvikle sig til et havari. RAT-metoden er opdelt i flere hovedelementer (»ATM ground«, »ATM airborne« osv.), hvor hvert enkelt element leverer en del af inputtet til den endelige score for RAT »ATM generelt« alvorsgrad. For at få scoren for »ATM generelt« alvorsgrad, skal både scoren for alvorsgraden for »ATM ground« og for »ATM airborne« være til rådighed.
            
               (3)  RAT-metodens »alvorsgrad« indikerer, hvor alvorlig den faktiske begivenhed var sammenlignet med andre begivenheder. RAT-metoden fastslår »alvorsgraden« ved hjælp af en vurdering af forsvar/barrierer.